Ösztöndíjátadás Rimaszombat és vidéke térségében
2023-09-19 08:00 (Europe/Bratislava)
Az elsősöket köszöntő ösztöndíjátadásra Rimaszombat és vidéke térségben a Rákóczi Szövetség Gömörben pt. szervezésében szeptember 18-19-e között kerül sor több helyszínen.
Időpontok és helyszínek
2023. szeptember 19., kedd
8.10 6. Bátka AI, Uzapanyit AI, Nagybalog AI
9.45 7. Feled AI
10.20 8. Serke AI
10.45 9. Simonyi AI
11.10 10. Gesztete AI
11.45 11. Almágy AI
13.10 12. Újbást AI
13.45 13. Tajti AI
14.10 14. Ajnácskő AI
14.45 15. Balogfala AI
15.30 16. Várgede AI
16.30 17. Cakó AI
17.00 18. Radnót AI

Karácsonyi Óvodapályázat 2023
2023-11-06 - 2023-11-24
A Rákóczi Szövetség pályázatot hirdet a Magyar Iskolaválasztási Programja által érintett külhoni óvodák karácsonyi ünnepkörhöz kapcsolódó programjainak, foglalkozásainak támogatására.
A pályázat elektronikus adatlapja a Rákóczi Szövetség honlapján érhető el, a beadási határidő 2023. november 24., péntek.
Felhívás: Karácsonyi Óvodapályázat 2023

1. A pályázat célja
A pályázat célja, hogy anyagi támogatás révén elősegítse a Magyar Iskolaválasztási Program által érintett óvodák gyermekeket fejlesztő és a magyar iskolaválasztást segítő programjainak megvalósítását.
2. A pályázat tárgya
Pályázni az óvodán belüli programokra lehet (kézműves foglalkozások, mézeskalácssütés, adventi koszorú készítése…).
3. A támogatás formája és a rendelkezésre álló forrás mértéke
Intézményenként egy pályázat nyújtható be, az elnyerhető maximális összeg 100 000 forint.
4. A pályázók köre
a) A Rákóczi Szövetség Magyar Iskolaválasztás Programja által érintett külhoni régiók magyar, vagy magyar csoporttal rendelkező óvodái.
b) Az érintett régiók: teljes Felvidék és Kárpátalja, Erdélyben Arad, Beszterce-Naszód, Bihar, Brassó, Hunyad, Fehér, Krassó-Szörény, Máramaros, Szeben, Szilágy és Temes megye egésze, Kolozs, Maros és Szatmár megye egyes települései, Dés, Szászrégen, Torda és Várfalva régiója, Vajdaság, Horvátország.
5. A pályázat benyújtásának követelményei
A pályázathoz az alábbi dokumentumok kitöltése és benyújtása szükséges:
a) Kitöltött és beküldött elektronikus pályázati űrlap. A pályázati űrlap elektronikus úton tölthető ki a Rákóczi Szövetség honlapján.
b) A pályázat részletes költségtervének feltöltése
6. A pályázatban be kell mutatni
a) A pályázati tevékenység, foglalkozás rövid leírását, az érintettek körét, végrehajtását, valamint várható eredményeit
b) A program költségtervét
7. A pályázatok benyújtásának módja, helye és ideje
A pályázatokat elektronikus formában a Rákóczi Szövetség honlapján kell benyújtani:
A pályázatok benyújtásának határideje: 2023. november 24. (péntek)
8. A pályázatok elbírálása
A Rákóczi Szövetség Elnöksége dönt a pályázatokról 2023. november 30-ig.
9. A pályázat érvényességének vizsgálata
A pályázatokat a beérkezést követően formailag és tartalmilag ellenőrzik.
10. Az elbírálás határideje, pályázók kiértesítése
A Rákóczi Szövetség a pályázatokat 2023. november 30-ig elbírálja. A döntésről a pályázók elektronikus értesítést kapnak.
11. A támogatás
A támogatás formája: utófinanszírozás
12. A támogatás elszámolása és ellenőrzése
A támogatott a támogatás felhasználásáról a támogatási szerződésnek megfelelően és az abban meghatározott határidőig, 2024. január 15-ig köteles tartalmi és pénzügyi beszámolót küldeni a Rákóczi Szövetség részére a program megvalósulásáról. A fényképes beszámolóban csatolandó a támogatásból megvalósított kézműves foglalkozáson készített tárgy, melyen feltüntetésre kerül a „Magyar iskolás leszek!” mondat.

Március 15-i Diákutaztatási Program
2024-02-07 - 2024-02-26
A Rákóczi Szövetség idén újra meghirdeti nagy hagyományú és nagy sikerű március 15-i Diákutaztatási Programját Kárpát-medencei középiskolások számára.
A program célja 1994 óta, hogy a Kárpát-medence országaiban élő magyar középiskolások együtt emlékezzenek meg az 1848-49-es forradalomról és szabadságharcról, illetve ehhez kapcsolódóan minél több személyes kapcsolat szövődjön a magyar diákok, tanárok és iskolák között.
A Rákóczi Szövetség által meghirdetett pályázatra bármely Kárpát-medencei magyar középiskola jelentkezhet. A pályázat a hagyományoknak megfelelően lehetőséget teremt arra, hogy az utazó középiskolás csoport a Kárpát-medencében legalább egy határt átlépjen és egy másik iskolával közös programot szervezzen a nemzeti ünnephez kapcsolódóan. Az utazási pályázaton 300 ezer forint nyerhető el, az utazók számától és a megtett távolságtól függően.
Az online pályázati adatlapok beérkezésének határideje: 2024. február 26. (hétfő). Az utazásokat, kirándulásokat 2024. március 8-24. között kell megvalósítani.
A pályázati felhívás az alábbi címen érhető el.

II. Rákóczi Ferenc emléknapja Budapesten
2024-03-27 11:00 (Europe/Bratislava)
Március 27-én, szerdán 11 órakor, az ország főterén, a Kossuth téri Rákóczi-lovasszobornál emlékezik névadójára a Rákóczi Szövetség, mintegy 200 budapesti középiskolás diák részvételével.
II: Rákóczi Ferenc fejedelem 348 évvel ezelőtt, 1676. március 27-én született. A Magyar Országgyűlés 2015-ben nyilvánította március 27-ét II. Rákóczi Ferenc emléknapjává.
A megemlékezést követően a résztvevő diákok vezetett országházi sétán is részt vehetnek.

Indul a Szülőföldön magyarul program 2024
2024-04-03 11:00 (Europe/Bratislava)
Potápi Árpád János, a Miniszterelnökség nemzetpolitikáért felelős államtitkára és Csáky Csongor, a Rákóczi Szövetség elnöke 2024. április 3-án (szerdán) 11.00 órakor sajtótájékoztatót tart a Szülőföldön magyarul program – a szomszédos országokban magyar nyelven tanuló gyerekek és fiatalok oktatási-nevelési, valamint hallgatói támogatását célzó program – idei felhívásáról és a jelentkezés újdonságairól.

Helyszín: Várkert Bazár Déli Palota, földszinti rendezvényterem – 1013 Budapest, Ybl Miklós tér 6.

Gloria Victis 1956-os emlékünnepség Budapesten
2024-10-22 17:00 (Europe/Budapest)
Az elmúlt három évtizedben – néhai Halzl József elnök úrnak köszönhetően – a Rákóczi Szövetség legnagyobb és legemblematikusabb rendezvényévé a Gloria Victis 1956-os emlékünnepség vált.
A budapesti helyszíneken zajló rendezvény az 1956-os szabadságharcos magyar fiataloknak állít emléket háromezer Kárpát-medencei középiskolás és egyetemista részvételével.
Október 22-én, kedden az alábbiak szerint valósul meg a program:
15.00 – ünnepség a Műegyetem aulájában
16.00 – fáklyás felvonulás a Műegyetem elől a Bem térre
17.00 – koszorúzás és megemlékezés a Bem téren
A Gloria Victis 1956-os Emlékünnepség részletes összefoglalója és programja itt érhető el: https://rakocziszovetseg.org/2024/10/15/gloria-victis-1956-4/

Karácsonyi csomagok átadása Rimaszombatban
2024-12-04 09:00 (Europe/Budapest)
A Rákóczi Szövetség Gömörben a Rimaszombat és vidéke célalaphoz tartozó óvodák részére ünnepi találkozót szervez. A jó hangulatról a Thomasz Band Zenekar gondoskodik.
🎄A Rákóczi Szövetség karácsonyi csomagjainka átadása az óvodák részére 🎁
🗓 Időpont: 2024. december 4., 9.00 óra
📍 Helyszín: Rimaszombat, Csillagház
🎅 Szeretettel várják a helyi óvodák és az önkormányzatok vezetőit és a Magyar Iskolaválasztási Program iránt érdeklődőket az adventi eseményre.
